proxectonos/corpus_dominio_legal_administrativo_tmp huggingface dataset:
02/10/2013 | Administración LocalMunicipal
Arzúa
Licenza implantación estación base de telefonía móbil

Tramitándose expediente a instancia de Don Aurelio Luis Carramolinos De Beascoa, actuando en representación de Telefónica Móviles España, S. A., sobre solicitude de licenza para a implantación de estación base de telefonía móbil, compartindo infraestrutura existente, emprazada sobre a parcela número 1 da 2ª fase do parque empresarial, de conformidade coas prescricións contidas no proxecto redactado polo enxeñeiro técnico industrial, colexiado número 804, Don Raul Omar Calso Unguru. Aos efectos previstos no artigo 8.1 do Decreto 133/2008, do 12 de xuño, polo que se regula a avaliación de incidencia ambiental, sométese a exposición pública, por período de vinte días hábiles, a contar dende o día seguinte ao da última inserción do presente anuncio no Boletín Oficial da Provincia e no Diario Oficial de Galicia, período durante o cal, todas aquelas persoas que se consideren afectadas pola actividade que se pretende instalar, poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 18 de xullo de 2013 O alcalde Asdo.: José Luís García López
02/10/2013 | Administración LocalMunicipal
Val do Dubra
Anuncio aprobación de prezo público

Con data 5 de setembro de 2013 a Xunta de Goberno Local adoptou o seguinte acordo relativo á realización dunha excursión á zona da Ribeira Sacra: Primeiro.- Realizar unha excursión á zona da Ribeira Sacra para empadroados maiores de idade co seguinte programa: - Balneario circuito termal Augas Santas - Comida Buffet - Visita Adega Abadía da Cova Segundo.- Aprobar o seguinte prezo por persoa: 17,00 € Terceiro.- Publicar este anuncio no BOP e no taboleiro de edictos do concello Val do Dubra, 12 de setembro de 2013 O alcalde Ramón C. Varela Mariño
02/10/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.41598 Solicitude de concesión de augas públicas presentada pola Comunidade de usuarios traída de augas “Marquesa” (Rianxo)

Expediente: DH. A15.41598 A Comunidade de Usuarios da Traída de Augas “Marquesa”, representada por Sandra Isabel De Reina Procel, con DNI XXXXXXXXX, solicita de Augas de Galicia unha conscisión de augas públicas coas seguintes características: SOLICITANTE: CCUU Traída de augas “Marquesa” CAUDAL MEDIO EQUIVALENTE: 0,1020 litros/segundo CAUDAL ANUAL: 3.217 m³/ano DESTINO: doméstico (43 persoas) ORIXE: manancial 1: coordenadas UTM: (518.538, 4.725.681) manancial 2: coordenadas UTM: (518.527, 4.725.684) manancial 3: coordenadas UTM: (518.445, 4.725.716) LUGAR: Monte Veciñal en Man Común da parroquia de Asados PARROQUIA: Asados (Santa María) CONCELLO: Rianxo (A Coruña) O aproveitamento solicitado, xa feito e en uso, consiste na captación das augas de tres mananciais situados na parcela 15073A035000070000FH, pertencente ao Monte Veciñal en Man Común da parroquia de Asados, co fin de abastecer as vivendas da Comunidade de Usuarios da Traída de Augas “Marquesa”, no lugar da Marquesa, parroquia de Asados, concello de Rianxo(A Coruña). As tres captacións son minas excavadas en pedra con aros de formigón no seu interior e tapa de formigón. Do manancial 1 sae unha tubería subterránea de 60 mm de diámetro cara ao rexistro 1 e do manancial 2 sae unha tubería subterránea de 30 mm de diámetro cara ao rexistro 1; aquí xúntase a auga dos dous mananciais que se dirixe en tubería de 60 mm de diámetro ao rexistro 2. Do manancial 3 sae unha tubería subterránea de 50 mm de diámetro cara ao rexistro 2. O rexistro 2 trátase dun depósito de almacenamento da auga procedente dos tres mananciais. Ata este punto todos os terrenos atravesados polas tuberías pertencen á Comunidade de Montes Veciñais. A partir de aquí a tubería diríxese ata o rexistro 3, situado na parcela con referencia catastral 1156006NH1275N, atravesando varias propiedades privadas, terreno de monte comunal e camiños. Dende aquí saen 3 ramais de abastecemento ás vivendas dos comuneiros da Marquesa. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, contado a partir do seguinte ao data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na rúa Tomiño, 16 baixo en Santiago de Compostela, onde estará exposto o expediente. Santiago de Compostela, 18 de setembro de 2013 O xefe do servizo territorial Ángel Gómez Rey
02/10/2013 | Administración LocalMunicipal
Teo
Notificación segundo o art.59.5 da Lei 30/92

Notificación da Resolución da Alcaldía nº 661/13, do expediente de reposición da legalidade urbanística (Rep.6/2013) a DªGINA ALEXANDRA SUZANE RAMEAU VAITKUS Intentada a notificación os días 22 e 23 de agosto de 2013, a través de carta certificada con xustificante de recepción a Dª. GINA ALEXANDRA SUZANE RAMEAU VAITKUS, da resolución nº 661/13, de data 20.08.2013, ditada polo Sr. Alcalde do Concello de Teo, ao enderezo que consta no expediente, sendo esta devolta polo servizo de Correos, por AUSENTE; de acordo co disposto no art.59.5 da Lei 30/1992 de Réxime Xurídico das Administracións Públicas e do Procedemento Administrativo Común, procédese a súa publicación no Taboleiro de edictos do Concello de Ames e no Boletín Oficial de Provincia ao obxecto de que sirva de notificación a Dª. GINA ALEXANDRA SUZANE RAMEAU VAITKUS. O texto íntegro da dita resolución así como o expediente atópase á disposición da interesada no Departamento de Urbanismo do Concello de Teo. Teo, 18 de setembro de 2013 O alcalde Martiño Noriega Sánchez
02/10/2013 | Administración LocalMunicipal
Culleredo
Secretaría Xeral
Delegación para celebración matrimonio civil

Por resolución ditada en data 20/09/2013, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Dolores Juana Abas Kling, para a celebración do matrimonio civil entre Don IKER JOAN COILA CERDEÑO. C. e Dona JULIA MANUELA LAFORGUE CHARCHAOUI. o vindeiro sábado, día 21 de setembro de 2013, ás 13.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 20 de setembro de 2013 O alcalde, Asdo.: Julio Sacristán de Diego
03/10/2013 | Administración LocalMunicipal
Lousame
Publicación edicto de: “modificación de crédito 10/2013”

De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de crédito 10/2013 mediante a modalidade de transferencia de créditos entre distinta área de gasto, por un importe de cinco mil cincocentos oitenta e sete euros con noventa e dous céntimos (5.587,92 €) aprobado inicialmente polo Pleno en sesión celebrada o día 20 de agosto de 2013, publicado o anuncio de exposición pública no Boletín Oficial da Provincia da Coruña núm.166, de data 2 de setembro de 2013, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do Orzamento do Concello para 2013, resumido por capítulos, coas modificacións introducidas polo presente expediente, é o seguinte: Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso – administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 20 de setembro de 2013. A alcaldesa, Mª Teresa Villaverde Pais.
03/10/2013 | Administración LocalMunicipal
Culleredo
Secretaría Xeral
Modificación do acordo de determinación da contía por concorrencia ás sesións de órganos colexiados

O Pleno do Concello de Culleredo, en sesión ordinaria celebrada o día 29 de agosto de 2013, adoptou, entre outros, o acordo que na súa parte dispositiva, literalmente di: “Primeiro. Modificar a coantía por concorrencia efectiva dos membros da corporación ás sesións de órganos colexiados, que queda determinado de acordo co seguinte detalle: Por asistencia a cada sesión do Pleno do Concello: 200 euros Por asistencia a cada sesión da Xunta de voceiros: 200 euros Por asistencia a cada sesión da Xunta de Goberno Local: 250 euros Por asistencia a cada sesión da Xunta de coordinación: 60 euros Por asistencia a cada sesión das Comisións Informativas: 130 euros Para a aplicación do presente acordo, teranse en conta as seguintes consideracións: 1) Percibirán asistencias pola concorrencia efectiva ás sesións dos órganos colexiados da corporación, os membros da mesma que non teñan dedicación exclusiva ou parcial, tanto nesta corporación como en calquera outra administración pública.2) Computaranse as asistencias a tódalas sesións celebradas do Pleno, Xunta de voceiros, Xunta de Goberno Local, Xunta de coordinación e Comisións informativas, sexan ordinarias ou extraordinarias.3) A asistencia a varias sesións dos órganos anteriormente citados no mesmo día computarase como unha soa asistencia, percibíndose en este caso só a correspondente a de maior contía.4) A percepción da coantía establecida por asistencia a cada sesión da Xunta de coordinación, queda supeditada á condición suspensiva da creación do citado órgano. Segundo.- Publicar o presente acordo no Boletín Oficial da Provincia.” Culleredo, 23 de setembro de 2013. O alcalde, Asdo.: Julio Sacristán de Diego.
03/10/2013 | Administración LocalMunicipal
Miño
Baixa de oficio no padrón municipal de habitantes por inscrición indebida

Despois de ter intentada a notificación da resolución que deseguido se transcribe, sen que a mesma se poidera practicar por ser devolta polo servizo de Correos, procédese a súa notificación mediante a presente publicación no BOP, así como a súa inserción no taboleiro de edictos do Concello en cumprimento do disposto no artigo 59 da Lei 30/92, do 26 de novembro do Réxime xurídico das entidades locais e do Procedemento administrativo común “Visto que con data do 14 de xuño de 2013 se lle solicitou informe ao Consello de Empadroamento en relación co expediente de baixa no padrón municipal de habitantes de D. NITA DUMITRU CORNEL ANDRAY AMBUSTEGUI, por non manifestar este a súa conformidade coa referida baixa no trámite de audiencia. Visto que con data do 24 de xullo de 2013 recibiuse neste Concello o informe favorable do Consello de Empadroamento á baixa no padrón de habitantes por inscrición indebida. De conformidade co establecido no apartado II.1. c.2 da Resolución do 1 de abril de 1997 da Presidenta do Instituto Nacional de Estatística e do Director xeral de Cooperación Territorial, pola que se ditan instrucións técnicas aos concellos sobre a xestión e revisión do padrón municipal. De conformidade co artigo 42 do Réxime Xurídico das Administracións Públicas e do Procedemento Administrativo Común, polo que se obriga a Administración a ditar resolución expresa en todos os procedementos e a notificala calquera que sexa a súa forma de iniciación. Esta alcaldía á vista do anterior, no uso das atribucións que lle confire o ordenamento xurídico, pola presente RESOLVE: 1.- Dar de baixa de oficio a D. NITA DUMITRU CORNEL ANDRAY AMBUSTEGUI pola súa inscrición indebida no padrón municipal de habitantes.2.-Realizar as operacións necesarias para manter actualizado o Padrón de habitantes, de modo que os datos contidos nesta concorden coa realidade.3.- Notificar ao interesado a súa baixa no padrón de habitantes deste Municipio.“ O que lle comunico, para o seu coñecemento e efectos, significándolle que, de acordo co disposto na Lei 29/1998, do 13 de xullo, reguladora da xurisdición contencioso-administrativa, contra a presente resolución, que pon fin á vía administrativa, pode interpoñer alternativamente ou recurso de reposición potestativo, no prazo dun mes, que se contará dende o día seguinte ao da recepción desta notificación, ante o mesmo órgano que ditou o acto, ou recurso contencioso-administrativo ante o Xulgado do Contencioso-Administrativo da Coruña, no prazo de dous meses que se contarán dende o día seguinte ao da recepción desta notificación. Se optara por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolto expresamente ou se producira a súa desestimación por silencio. Todo isto sen prexuízo de que poida exercitar calquera outro recurso que estime pertinente. Miño, 19 de septiembre de 2013 O alcalde Jesús Veiga Sabín
03/10/2013 | Administración LocalMunicipal
Ames
Modificación das bases da convocatoria de axudas para promoción de actividades levadas a cabo por ANPAS dos centros educativos do Concello de Ames no exercicio 2012

En Xunta de Goberno Local de 16 de maio de 2013 aprobáronse as bases da convocatoria de axudas para promoción de actividades levadas a cabo por ANPAS dos centros educativos do Concello de Ames no exercicio 2012. As ditas bases foron publicadas no Boletín Oficial da Provincia núm.103, de 31 de maio de 2013. Posteriormente, mediante acordo da Xunta de Goberno de 19 de setembro de 2013 aprobouse a modificación das ditas bases da convocatoria, procedendo á modificación do cadro contido na base 4.2 da convocatoria, que pasa a ter a seguinte redacción: Así mesmo, non se considera necesario ampliar o prazo de presentación de solicitudes porque non afecta á valoración dos proxectos a subvencionar, nin por tanto aos elementos que deberon ter en conta os beneficiarios á hora de formular a solicitude. O que se fai público, para xeral coñecemento e de acordo coa lexislación vixente. Ames, 23 de setembro de 2013 O alcalde Santiago V. Amor Barreiro
03/10/2013 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Xestión de Recursos Humanos
Cesamento persoal eventual

Por R. P. do 20/09/2013, e de conformidade co disposto nos arts.12 da Lei 7/2007, estatuto básico do empregado público, 104 da Lei 7/1985 de 2 de abril, reguladora das bases de réxime local, e 176 do R. D. lexislativo 781/1986, de 18 de abril, texto refundido das disposicións vixentes en materia de réxime local, Disponse o cesamento do persoal eventual que de seguido se relaciona, no posto de traballo de confianza que así mesmo se indica, con efectos á finalización da xornada do 30/09/2013. O que se fai público para xeral coñecemento e efectos, conforme coa normativa de referencia. A Coruña, 20 de setembro de 2013 O PRESIDENTE O SECRETARIO Diego Calvo Pouso José Luis Almau Supervía
03/10/2013 | Administración LocalMunicipal
Ames
Modificación das bases da convocatoria de axudas para promoción de actividades levadas a cabo por ANPAS dos centros educativos do Concello de Ames no exercicio 2013

En Xunta de Goberno Local de 16 de maio de 2013 aprobáronse as bases da convocatoria de axudas para promoción de actividades levadas a cabo por ANPAS dos centros educativos do Concello de Ames no exercicio 2013. As ditas bases foron publicadas no Boletín Oficial da Provincia núm.103, de 31 de maio de 2013. Posteriormente, mediante acordo da Xunta de Goberno de 19 de setembro de 2013 aprobouse a modificación das ditas bases da convocatoria, procedendo á modificación do cadro contido na base 4.2 da convocatoria, que pasa a ter a seguinte redacción: Así mesmo, non se considera necesario ampliar o prazo de presentación de solicitudes porque non afecta á valoración dos proxectos a subvencionar, nin por tanto aos elementos que deberon ter en conta os beneficiarios á hora de formular a solicitude. O que se fai público, para xeral coñecemento e de acordo coa lexislación vixente. Ames, 23 de setembro de 2013 O alcalde Santiago V. Amor Barreiro
03/10/2013 | Administración LocalMunicipal
A Laracha
Anuncio de formalización de contrato administrativo de servizos de limpeza de edificios, instalacións municipais e de limpeza e conservación de centros escolares, culturais e deportivos municipais do concello da Laracha

Anuncio de formalización do contrato administrativo de servizos de limpeza de edificios, instalacións municipais e de limpeza e conserxaría de centros escolares, culturais e deportivos municipais do concello da Laracha (A Coruña) 1. Entidade adxudicadora. a) Organismo: Concello da A Laracha. b) Dependencia que tramita o expediente: Secretaria. c) Dirección de Internet do perfil do contratante: www.concellolaracha.com. 2. Obxecto del contrato. a) Tipo: contrato administrativo de servizos. b) Descrición: limpeza de edificios, instalacións municipais e de limpeza e conserxaría de centros escolares, culturais e deportivos municipais. c) Lote (no seu caso): non. d) CPV (referencia de nomenclatura): 90911200-8; 98341130-5. e) Acordo marco (se procede): non. f) Sistema dinámico de adquisicións (se procede): non. g) Medio de publicación do anuncio de licitación: DOUE, BOE, BOP e perfil do contratante. h) Data de publicación do anuncio de licitación: 29/06/2013 (BOE n.º 155). 3. Tramitación e procedemento. a) Tramitación: urxente. b) Procedemento aberto con multiplicidade de criterios.4. Valor estimado do contrato: 1.028.520,39 € (IVE engadido) 5. Orzamento base de licitación: 1.244.509,67 €. 6. Formalización do contrato. a) Data de adxudicación: 23/08/2013. b) Data de formalización do contrato:13/09/2013. c) Contratista: LIMPIEZAS Y AJARDINAMIENTOS Y SERVICIOS, SERALIA, S. A. d) Importe ou canon de adxudicación: 192.535,20 € ao ano: 159.120,00 € mailo IVE por importe de 33.415,20 €. e) Vantaxes da oferta adxudicataria: e.1. Oferta económica: 85 puntos. e.2. Porcentaxe redución IPC: 12 puntos. e.3. Limpezas extraordinarias en centros escolares: 3 puntos. A Laracha, 25 de setembro de 2013. O alcalde José Manuel López Varela
03/10/2013 | Administración LocalMunicipal
Vilarmaior
Aprobación de inventario municipal

O Pleno do Concello, en sesión ordinaria celebrada o día 26 de setembro de 2013, aprobou o inventario de bens do Concello de Vilarmaior con referencia ao 01-01-2012. Por medio do presente edicto ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o documento completo na Secretaría do concello e para os efectos de que polas persoas interesadas se poidan presentar as reclamacións ou suxerencias que se estimen oportunas. No caso de que se presenten reclamacións, serán resoltas polo Pleno da Corporación; e no caso de que non se presente ningunha reclamación, entenderase definitivamente aprobado, sen necesidade de acordo posterior. Vilarmaior, 26 de setembro de 2013 O Alcalde Carlos Vázquez Quintián
03/10/2013 | Administración LocalMunicipal
Arteixo
Servizos Económicos
Aprobacion inicial da ordenanza nº 5

O Concello Pleno, en sesión celebrada o día 26 de setembro de 2013, aprobou provisoriamente a modificación da seguinte ordenanza fiscal: Os acordos citados foron adoptados en virtude do sinalado no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, expoñéndose ao público por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como, en cumprimento do precepto citado, no taboleiro de edictos do Concello. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro da modificación da ordenanza citada. Arteixo, 26 de setembro de 2013 O Alcalde Presidente Asdo: Carlos Calvelo Martínez
03/10/2013 | Administración LocalMunicipal
Ames
Notificación de emprazamento de expropiación forzosa “Abastecemento en Ames e Brión ( primeira fase)”Notificación de emprazamento de expropiación forzosa “Abastecemento en Ames e Brión ( primeira fase)”

ANUNCIO Notificación de emprazamento de expropiación forzosa de abastecemento en Ames e Brión (1.ª fase) Titulares de bens e dereitos que non puideron ser notificados no seu domicilio Unha vez intentada infructuosamente, por parte desta administración municipal, a notificación domiciliaria prevista na Lei 30/1992, do 26 de novembro, de réxime xurídico das administracións públicas e do procedemento administrativo común, sen que a mesma puidera ser realizada, se procede a notificación mediante anuncio no Boletín Oficial da Provincia da Coruña (artigo 59 LRXPAC). Os/as interesados/as aos que se procede a notificar mediante anuncio no Boletín Oficial da Provincia son os seguintes: Ignacio Albert Jesus Victoriano Rosset Wallace Ioana Laura Frecha Servando e outros A notificación que se realiza mediante anuncio no BOP é a seguinte: Neste Concello tramítase expediente de expropiación forzosa de carácter urxente, para a execución da obra “Abastecemento en Ames e Brión (1.ª fase)”. Comunícaselle, na súa condición de propietario/a de finca incluída na relación de propietarios de bens e dereitos afectados pola expropiación con carácter de urxencia por razón da execución da obra “Abastecemento en Ames e Brión (1.ª fase)”, relación aprobada inicialmente en sesión plenaria de 29 de agosto de 2013, que se abre período de información pública por termo de quince días contados a partir do seguinte ao da publicación do presente anuncio no Boletín Oficial da Provincia da Coruña, a fin de que como interesado/a poda achegar por escrito cantos datos permitan a rectificación dos posibles erros que se estimen cometidos na relación publicada e, no seu caso, formular cantas alegacións puidera entender como mais pertinentes ao seu dereito. Ames, 23 de setembro de 2013. O alcalde Santiago V. Amor Barreiro
03/10/2013 | Administración LocalMunicipal
Val do Dubra
Delegación de funcións da Alcaldía

DECRETO Nº172/2013.-Visto que dende o día 27 de setembro ao 6 de outubro de 2013 vou estar ausente do termo municipal, polo que se fai preciso levar a cabo a delegación de funcións. Visto o disposto na lei 30/1992 do 26 de novembro e no RD 2568/1986 do 28 de novembro nos seus artigos 43 e 44. Primeiro.- Delegar todas as miñas función na tenente alcalde Dna Susana María Iglesias Blanco do día 27 de setembro ao 6 de outubro de 2013 ambos incluídos. Segundo.- Publicar o correspondente anuncio no BOP. Val do Dubra, 25 de setembro de 2013 O alcalde Ramón Varela Mariño
03/10/2013 | Administración LocalMunicipal
Vilasantar
Nomeamento de membro en xunta de goberno local

Dase conta do decreto de alcaldía de data 17 de setembro de 2013, 44/2013, que se reproduce a continuación: Vistos os artigos 46 e 52 do Real decreto 2568/1986, de 28 de novembro, polo que se aproba o Regulamento de Organización, funcionamento e réxime xurídico das entidades locais neste concello, por telo acordado así o pleno do concello, acordo: 1.- Nomear como membro da xunta de goberno local a Olexandr Do Canto Diez de la Cortina.2.- Segundo establece o artigo 46 do mencionado Real decreto do presente nomeamento daráse conta ao pleno do concello na primeira sesión que se celebre e publicaráse no Boletín oficial da provincia, sen prexuízo da súa efectividade dende o día seguinte ao da sinatura da presente resolución. Do presente decreto darase conta á xunta de goberno local para a súa constancia. O presente documento asinarase electrónicamente polo alcalde e, no seu caso, polo secretario, para que teña validez. Vilasantar, 20 de setembro de 2013 O alcalde Fernando Pérez Fernández
03/10/2013 | Administración LocalMunicipal
Vilarmaior
Aprobación inicial modificación ordenanza fiscal servizo auga

O Pleno deste concello, en sesión celebrada o día 26 de setembro de 2013, acordou aprobar inicialmente a modificación da ordenanza fiscal nº 12 reguladora da taxa pola prestación do servizo do suministro domiciliario de auga potable, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 26 de setembro de 2013 O ALCALDE, Carlos Vázquez Quintián
03/10/2013 | Administración LocalMunicipal
Culleredo
Secretaría Xeral
Aprobación definitiva modificación Regulamento orgánico municipal

O Pleno do Concello, en sesión ordinaria celebrada o día 27 de xuño de 2013, aprobou provisionalmente a modificación do Regulamento Orgánico Municipal. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das Bases do Réxime Local. Artigo 48.2 Queda redactado do xeito seguinte: A organización municipal do Concello de Culleredo estrutúrase nos seguintes órganos: a) O alcalde ou alcaldesa b) os/as tenentes de alcalde c) Os/as concelleiros/as d) A Xunta de Goberno Local e) O Pleno f) A Comisión Especial de Contas g) As Comisións Informativas h) A Xunta de Coordinación. Artigo 113. Queda redactado do xeito seguinte: Son órganos complementarios neste Concello de Culleredo: a) Os/as concelleiros/as delegados/as b) As Comisións Informativas c) A Comisión Especial de Contas d) Os Consellos Sectoriais e) Os órganos desconcentrados e descentralizados para a xestión de servizos f) A Xunta de Coordinación. (./.) (./.) 1. A Xunta de Coordinación está integrada polo Alcalde/sa, que actuará como presidente e os concelleiros/as responsables das áreas e concelleiros/as delegados dos servizos, que actuarán como vogais.2. Será secretario/a da Xunta de Coordinación o/a da Corporación, ou o funcionario/a en quen delegue.3. A Xunta de Coordinación depende xerarquicamente da Alcaldía e a súa competencia será a de coordinar os traballos dos concelleiros/as responsables das áreas e dos servizos.4. Ao inicio de cada mandato corporativo, o alcalde/sa determinará o día da semana e a hora na que se celebrará. A alcaldía poderá adiantar ou demorar as sesións, así como suspendelas, por causa xustificada e mediante Decreto no que se faga constar a mesma. As sesións extraordinarias e as urxentes terán lugar cando, con tal carácter, sexan convocadas polo alcalde/sa. O alcalde/sa poderá, en calquera momento, reunir á Xunta de Coordinación, cando estime necesario coñecer o seu parecer ou pedir a súa asistencia con anterioridade a ditar resolucións no exercicio das atribucións que lle correspondan. Culleredo, 24 de setembro de 2013. O alcalde, Asdo: Julio Sacristán de Diego.
03/10/2013 | Administración LocalMunicipal
Ferrol
Urbanismo
Información pública café-bar 2.7.2. no local 2a 7b en O Boial - Parque Ferrol. AC 2404

Consonte co disposto no artigo 36.5 do Regulamento Xeral de Policía de Espectáculos Públicos e Actividades Recreativas (RD 2816/1982, do 27 de agosto), exponse a información pública a solicitude presentada por Francesc Assis Fernandez Luz Amza de licenza de instalación e apertura da actividade de CAFÉ-BAR 2.7.2., a emprazar no Parque Ferrol, local 2A 7b (O Boial), en Ferrol (A Coruña), por un período de dez días hábiles -a contar dende o día seguinte ao da súa publicación- aos efectos de que se poida examinar o devandito expediente polas persoas interesadas e formular, por escrito, as reclamacións ou observacións que estimen oportunas, en horario de 9h a 14h, de luns a venres, no Servizo de Urbanismo deste Concello (r/ María, 52-54 – 3º andar). Ferrol, 19 de setembro de 2013 O concelleiro delegado de Urbanismo, Infraestruturas e Contratación Guillermo Evia Pérez
03/10/2013 | Administración LocalMunicipal
Santiago de Compostela
Urbanismo
Anuncio de información pública LAP/234/2013

NEUMATICOS J SANCHEZ SL solicitou licenza de apertura para TALLER DE VEHICULOS na Rúa SAN LAZARO (DE) Nº 95-97-baixo - SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/234/2013 pode consultarse no Negociado de Aperturas deste Concello. Santiago de Compostela, 24 de setembro de 2013 P. D. da Xunta de goberno da cidade de Santiago de Compostela de 28/02/2013 A Concelleira delegada da Área de Desenvolvemento Urbano e Sostible Asdo: María Pardo Valdés
03/10/2013 | Administración LocalMunicipal
Vilarmaior
Aprobación inicial modificación ordenanza fiscal RSU

O Pleno deste concello, en sesión celebrada o día 26 de setembro de 2013, acordou aprobar inicialmente a modificación da ordenanza fiscal nº 5 reguladora da taxa sobre recollida de lixo e residuos sólidos urbanos, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 26 de setembro de 2013 O ALCALDE, Carlos Vázquez Quintián
03/10/2013 | Administración LocalMunicipal
Trazo
Conta xeral 2012

EDICTO Formulada e rendida a conta xeral do presuposto desta Corporación correspondente ó exercicio de 2012, e informada pola Comisión Especial de Contas, exponse ó público cos documentos que a xustifican, na Secretaría deste Concello por espacio de quince días, contados a partir do seguinte ó da inserción do presente edicto no Boletín Oficial da Provincia, co obxecto de que os interesados poidan examinala e formular por escrito os reparos e observacións que estimen pertinentes durante dito prazo de exposición e oito días mais, de conformidade co que determina o artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Trazo, 30 de setembro de 2013. O alcalde Asdo.: José Dafonte Varela
03/10/2013 | Administración LocalMunicipal
Padrón
Exposición pública edicto aprobación definitiva da transferencia de crédito núm.5/2013

Aprobada inicialmente a modificación orzamentaria de transferencia de crédito número 5/2013 por importe de 5.000,00 euros, polo Pleno da Corporación Municipal en sesión ordinaria celebrada, en primeira convocatoria, o 29 de agosto de 2013, e ao non terse presentado reclamacións á mesma dentro do prazo regulamentario de exposición ao público, tal e como certificou a Secretaria Municipal en data 25 de setembro de 2013, segundo edicto publicado no BOP número 170, de 6 de setembro de 2013 e no taboleiro de edictos municipal, considérase definitivo o devandito acordo de aprobación e faise público para xeral coñecemento o resumo por capítulos do estado de gastos e ingresos do orzamento deste Concello que, tras a devandita modificación, amosa o seguinte xeito: O que se fai público para xeral coñecemento, en cumprimento do artigo 169.3 do TRLRFL, en relación co artigo 179.4 do mesmo texto legal e 42 do Real decreto 500/1990, de 20 de abril. Contra esta aprobación definitiva, poderá interpoñerse directamente recurso contencioso-administrativo no prazo de dous meses, contados dende o día seguinte o da presente publicación. O devandito recurso non suspenderá por sí mesmo a aplicación das modificacións orzamentarias aprobadas. Padrón, 26 de setembro de 2013. O Alcalde, Asdo. Antonio Fernández Angueira.
03/10/2013 | Administración LocalMunicipal
Vilasantar
Baixa de membro na xunta de goberno local

Dáse conta do decreto de alcaldía de data 17 de setembro de 2013, 45/2013, que se reproduce a continuación: Vistos os artigos 46 e 52 do Real decreto 2568/1986, de 28 de novembro, polo que se aproba o Regulamento de Organización, funcionamento e réxime xurídico das entidades locais acordo: 1.- Dar de baixa como membro da xunta de goberno local a Natalia Andrea Rodriguez Peña Cosentino.2.- Segundo establece o artigo 46 do mencionado Real decreto da presente baixa darase conta ao pleno, do concello na primeira sesión que se celebre e publicarase no Boletín oficial da provincia, sen prexuízo da súa efectividade dende o día seguinte ao da sinatura da presente resolución. Do presente decreto darase conta á xunta de goberno local para a súa constancia. O presente documento asinarase electrónicamente polo alcalde e, no seu caso, polo secretario, para que teña validez Vilasantar, 20 de setembro de 2013 O alcalde Fernando Pérez Fernández
03/10/2013 | Administración LocalMunicipal
Oleiros
Áreas de Cultura, Educación e Deportes
Anuncio de formalización de contratos

De conformidade co disposto no artigo 154 do Texto Refundido da Lei de Contratos do Sector Público, faise pública a formalización dos seguintes contratos do Concello de Oleiros: Oleiros, a 23 de setembro de 2013. A ALCALDESA EN FUNCIÓNS, Asdo. Mª José Varela Neira.
03/10/2013 | Administración LocalMunicipal
Mazaricos
Anuncio para publicar Ordenanza de axuda no fogar

O Pleno do Concello de Mazaricos, na sesión do día 16 de setembro de 2013, acordou aprobar inicialmente a modificación da ordenanza municipal do servizo de axuda no fogar. O que de conformidade co disposto no art.49 da lei 7/1985, de 2 de abril, se somete información pública por un período de trinta días, durante os cales se poden presentar reclamacións, reparos ou observacións. No caso de que non se presenten entenderase definitivamente aprobada sen necesidade de outro acordo plenario. Mazaricos, a 20 de setembro de 2013. O alcalde Asdo J. Manuel Santos Maneiro
03/10/2013 | Administración LocalMunicipal
Arteixo
Servizos Económicos
Aprobación inicial expediente de modificación de créditos 26/2013

Aprobado inicialmente polo Pleno desta Corporación o expediente de modificación de créditos nº 26/2013 (suplemento de créditos 5/2013), dentro do vixente Orzamento municipal, por un importe total de DOUSCENTOS NOVENTA E TRES MIL SETECENTOS NOVENTA E DOUS EUROS CON SETENTA E UN CÉNTIMOS (293.792,71 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. En Arteixo, o 26 de setembro de 2013 Asdo.- Carlos Calvelo Martínez Alcalde-Presidente
03/10/2013 | Administración LocalConsorcios
Consorcio de Santiago
Aprobación da conta xeral 2012

CONTA XERAL DO ANO 2012 Formulada e rendida a conta xeral do ano 2012 do Consorcio da Cidade de Santiago de Compostela, de acordo co artigo 212 do Real decreto lexislativo 2/2004, do 5 de marzo, e aprobada esta polo consello de administración do Consorcio da Cidade de Santiago de Compostela de data 23 de setembro de 2013, e en cumprimento do previsto no artigo 212.3 do devandito Real decreto, exponse ó publico a fin de que os interesados poidan presenta-las reclamacións, reparos e observacións que estimen pertinentes. Santiago de Compostela, 23 de setembro do 2013. A XERENTE ASDO.: M.ª ÁNGELES ANTÓN VILASÁNCHEZ
03/10/2013 | Administración LocalMunicipal
Ames
Notificación emprazamento expropiación forzosa “Abastecemento en Ames e Brión (1ª fase)”

Titulares de bens e dereitos que non puideron ser notificados no seu domicilio Unha vez intentada infructuosamente, por parte desta administración municipal, a notificación domiciliaria prevista na Lei 30/1992, de 26 de novembro, de réxime xurídico das administracións públicas e do procedemento administrativo común, sen que a mesma puidera ser realizada, se procede a notificación mediante anuncio no Boletín Oficial da Provincia da Coruña (artigo 59 LRXPAC). Os/as interesados/as aos que se procede a notificar mediante anuncio no Boletín Oficial da Provincia son os seguintes: Mocelo del Río Isolina Abella Iglesias Dolores Abella Iglesias Francisco Abella Iglesias José María Crespo Barreiro Mercedes e José M. Pena Monfort, Américo, Paul, Nilson A notificación que se realiza mediante anuncio no BOP é a seguinte: Neste Concello tramítase expediente de expropiación forzosa de carácter urxente, para a execución da obra “Abastecemento en Ames e Brión (1ª fase)”. Comunícaselle, na súa condición de propietario/a de finca incluída na relación de propietarios de bens e dereitos afectados pola expropiación con carácter de urxencia por razón da execución da obra “Abastecemento en Ames e Brión (1ª fase)”, relación aprobada inicialmente en sesión plenaria de 29 de agosto de 2013, que se abre período de información pública por termo de quince días contados a partir do seguinte ao da publicación do presente anuncio no Boletín Oficial da Provincia da Coruña, a fin de que como interesado/a poda achegar por escrito cantos datos permitan a rectificación dos posibles erros que se estimen cometidos na relación publicada e, no seu caso, formular cantas alegacións puidera entender como mais pertinentes ao seu dereito. Ames, 20 de setembro de 2013 O alcalde Santiago V. Amor Barreiro
03/10/2013 | Administración LocalMunicipal
Neda
Exposición pública do padrón de auga e saneamento do terceiro trimestre de 2013

A Xunta de Goberno Local deste Concello, na sesión do día 26 de setembro 2013, adoptou entre outros o seguinte acordo: 1.º.–Aprobar o padrón de contribuíntes pola taxa de subministración de auga potable e sumidoiros correspondente ó 3.º trimestre do 2013, sendo o seu resumo o seguinte: 2.º.–De acordo co disposto na Lei xeral tributaria, as matrículas e os padróns aprobados expóñense ó público nas oficinas do Concello durante un mes, contado a partir da públicación no Boletín Oficial da Provincia, durante dito prazo os interesados poderán examinalos e impoñer contra os mesmos e ante a Xunta de Goberno Local o recurso de reposición previo ó contencioso-administrativo o que se refire o artigo 108 da Lei 7/85, do 2 de abril.3.º.–O anuncio de publicación no BOP produce os efectos de notificación colectiva ó abeiro do disposto na citada Lei anterior.4.º.–O cobramento das taxas aprobadas verificarase na forma e período que se establecen nas respectivas ordenanzas reguladoras. Vila de Neda, 26 de setembro do 2013. O ALCALDE Asinado: José Ignacio Cabezón Lorenzo
03/10/2013 | Administración LocalMunicipal
Culleredo
Secretaría Xeral
Aprobación inicial do Regulamento de acceso ás prestacións económicas municipais de emerxencia para a inserción social (PEEIS)

O Pleno do Concello de Culleredo, en sesión ordinaria celebrada o día 29 de agosto de 2013, aprobou inicialmente o Regulamento de acceso ás prestacións económicas municipais de emerxencia para a inserción social (PEEIS) De acordo co disposto art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia- para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 23 de setembro de 2013. O alcalde, Asdo.: Julio Sacristán de Diego.
03/10/2013 | Administración LocalMunicipal
Culleredo
Secretaría Xeral
Aprobación inicial da modificación da Ordenanza xeral sobre tráfico, circulación de vehículos a motor

O Pleno do Concello de Culleredo, en sesión ordinaria celebrada o día 29 de agosto de 2013, aprobou inicialmente a modificación da Ordenaza xeral sobre tráfico, circulación de vehículos a motor. De acordo co disposto art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia- para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 23 de setembro de 2013. O alcalde, Asdo.: Julio Sacristán de Diego.
24/10/2013 | Administración LocalMunicipal
Pontedeume
Padrón de postos do mercado municipal. Exercicio 2013

PADRÓN DE OCUPACIÓN DE POSTOS DO MERCADO MUNICIPAL. EXERCICIO 2013 En data 16 de outubro de 2013, a Xunta de Goberno Local adoptou o acordo seguinte: PRIMEIRO.- Aprobar o padrón da taxa de ocupación de postos no mercado municipal correspondente ao exercicio de 2013 e as liquidacións resultantes deste, cos seguintes datos: SEGUNDO.–Expoñer ao público tódolos datos incorporados ao padrón que se aproba mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria (segundo redacción dada pola Lei 25/95, do 20 de xullo). TERCEIRO.–Contra as liquidacións incorporadas ao padrón os interesados poderán interpor recurso de reposición ante a Xunta de Goberno Local, segundo o disposto no artigo 14.2 do Real decreto lexislativo 2/2004 polo que se aproba o Texto Refundido da lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. CUARTO.–O prazo de cobramento en período voluntario abranguerá dende o día 4 de novembro de 2013 ao 4 de xaneiro de 2014. O pagamento farase efectivo nas oficinas de Novagalicia Banco, n.º conta 20910201503110000076. Tamén existe a posibilidade de domicilia-lo pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo do vinte por cento e os xuros de mora que se xeren dende o inicio do devandito período. Non obstante, o recargo será do dez por cento e non se esixirán xuros de mora se a débeda se paga antes de recibi-la notificación da providencia de apremio. Pontedeume, a 17 de outubro de 2013. O ALCALDE Asdo.: Gabriel Torrente Piñeiro
24/10/2013 | Administración LocalMunicipal
Ferrol
Urbanismo
Información pública solicitude apertura café-cantante 2.6.9. en Naturista López Seoane, s/n. (AC 2406)

Consonte co disposto no artigo 36.5 do Regulamento Xeral de Policía de Espectáculos Públicos e Actividades Recreativas (RD 2816/1982, do 27 de agosto), exponse a información pública a solicitude presentada por Ángeles Alonso Casal de licenza de instalación e apertura da actividade de CAFÉ-CANTANTE 2.6.9., a emprazar na rúa Naturista López Seoane s/n, por un período de dez días hábiles -a contar dende o día seguinte ao da súa publicación- aos efectos de que se poida examinar o devandito expediente polas persoas interesadas e formular, por escrito, as reclamacións ou observacións que estimen oportunas, en horario de 9h a 14h, de luns a venres, no Servizo de Urbanismo deste Concello (r/ María, 52-54 – 3º andar). Ferrol, 9 de outubro de 2013 O concelleiro delegado de Urbanismo, Infraestruturas e Contratación Borja Carro Muñoz
24/10/2013 | Administración LocalMunicipal
Cerceda
Intervención
Aprobación inicial suplemento de crédito 15/2013

Aprobada inicialmente, en sesión do Concello-Pleno celebrada o 16/10/2013, a modificación de crédito 15/2013 na modalidade de suplemento de crédito, por importe de 241.029,76 euros, exponse ao público mediante anuncio no BOP, polo prazo de quince días hábiles. Durante este prazo proderán ser presentadas alegacións ou reclamacións polas persoas indicadas no artigo 22.1 do Real Decreto 500/1990. O acordo de aprobación inicial quedará elevado automáticamente a definitivo se non se presentaran alegacións ou reclamacións durante o prazo de exposición ao publico. Cerceda, 17 de outubro de 2013 O Alcalde-Presidente José García Liñares
24/10/2013 | Administración LocalMunicipal
Cee
Requirimento de subsanación de documentación en expediente administrativo

De conformidade co establecido no artigo 59.5 da Lei 30/1992, de 26 de novembro, por terse intentado a notificación ao interesado e non ser posible a súa práctica, faise público que vista a solicitude de don Michael Andrew Polidoro Nierga Perulan, en nome e representación de Guimpove 2008, SL, de cambio de titularidade de licenza de apertura dun local comercial adicado a sala de baile e discoteca, situado na Rúa Estatuto de Autonomía de Galicia, nº 22, baixo, de Cee, presentada con data 12/08/2013 e nº 2013/2967 de rexistro de entrada, advírtense deficiencias na documentación presentada que é necesario subsanar co fin de iniciar a súa tramitación administrativa polo que se lle require a presentación do seguinte: · Copia do DNI do solicitante: don Michael Andrew Polidoro Nierga Perulan. · Copia da escritura de constitución e modificación, se é o caso, da sociedade Guimpove 2008, SL. · Copia do documento de propiedade ou contrato de aluguer do local comercial da actividade. · Autorización asinada polo anterior titular da licenza: debe ser documento orixinal acompañado de copia do DNI do autorizante e copia do CIF da sociedade anterior titular da licenza. · Documento actualizado que acredite figurar de alta no IAE (Imposto sobre Actividades Económicas) no enpígrafe e no domicilio correspondente. Lémbraselle que, segundo o disposto no artigo 71 da Lei 30/1992, do 26 de novembro, modificada pola Lei 4/1999, do 13 de xaneiro, dispón dun prazo de 10 días, a contar dende o día seguinte á publicación desta notificación, para aportar a documentación requirida, advertíndolle que, de non facelo no dito prazo, terase por desistido da súa solicitude, procedéndose ao seu arquivo, previa resolución que haberá de adoptarse segundo o establecido no artigo 42 da devandita Lei 30/1992. Cee, 17 de outubro de 2013 A alcaldesa Zaira Rodríguez Pérez